RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen - Alarmsystemet nr. 4/2000

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Kommentarer

4. Konklusion

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra 16. oktober 1999 til 29. februar 2000.

1.1. Underudgiftsområdet "Traditionelle udgifter for EUGFL, Garantisektionen, og veterinærudgifter"

>TABELPOSITION>

1.2. Underudgiftsområde 1b "Udvikling af landdistrikter og ledsageforanstaltninger"

>TABELPOSITION>

2. Foreløbigt bevillingsforbrug

>TABELPOSITION>

3. Kommentarer

3.1. Bevillingsforbruget i april 2000

Forbruget af bevillingerne under budgettets udgiftsområde B1 udgør for april 2000 (medlemsstaternes udgifter fra 16. oktober 1999 til 29. februar 2000) 24 994 mio. EUR, dvs. 61,0 % af bevillingerne. Udgifterne ligger

- for underudgiftsområde 1a (traditionelle udgifter for EUGFL, Garantisektionen, og veterinærudgifter) 369 mio. EUR under indikatoren. Det skal bemærkes, at udgifterne ved de to foregående månedsafslutninger på det nærmeste var identiske med indikatoren. At bevillingsforbruget var mindre end indikatoren ved udgangen af februar skyldes bl.a., at udbetalingen af støtte til olieholdige afgrøder først udbetales fra marts og ikke fra februar som i de foregående år. Ifølge indikatoren skal der for februar måned udtales 540 mio. EUR i støtte.

- for underudgiftsområde 1b (udvikling af landdistrikter og ledsageforanstaltninger) 79 mio. EUR over indikatoren. Denne overskridelse svarer til situationen ved udgangen af de foregående måneder.

3.2. Valutafaktorer

3.2.1. Dollarens vekselkurs over for euroen

Udgiftsniveauet, som er omhandlet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, bl.a. for korn og sukker, og for nogle former for intern støtte såsom støtte til bomuld, afhænger udgiftsniveauet af udviklingen i dollarkursen.

I overensstemmelse med Rådets beslutning om budgetdisciplin er landbrugsbudgettet for 2000 opstillet på grundlag af den gennemsnitlige vekselkurs for dollar i januar, februar og marts 1999, dvs. 1 EUR = 1,12 USD.

Den faktiske eurokurs har været klart lavere end budgetvekselkursen. Det er derfor meget sandsynligt, at den gennemsnitlige dollarkurs fra 1. august 1999 til den 31. juli 2000 (referenceperiode for beregning af dollarkursens indvirkning) vil afvige fra denne budgetvekselkurs, og at medlemsstaternes udgiftsniveau bliver lavere som følge af udviklingen i dollarkursen [1].

[1] Den gennemsnitlige dollarkurs har fra 1. august 1999 til 15. marts 2000 været 1 EUR = 1,03 USD. Hvis kursen fra den 15. marts (1 EUR = 0,96 USD) holder sig indtil udgangen af regnskabsåret, vil gennemsnitskursen blive på 1 EUR= 1 USD.

Som bekendt skal besparelser, der overstiger det fribeløb på 200 mio. EUR, som er fastsat i reglerne for budgetdisciplin, overføres til den monetære reserve ved regnskabsårets udgang.

3.2.2. Dobbeltkursernes virkning

Dobbeltkurserne vil give sig udslag i betydeligt lavere udgifter end de foregående år. Afskaffelsen af de grønne kurser har resulteret i, at dobbeltkursvirkningen er forsvundet i eurozonen, og har derfor medført store besparelser.

I forbindelse med udarbejdelsen af ændringsskrivelsen blev udgifterne til dobbeltkursen for EUGFL, Garantisektionen, anslået til 119 mio. EUR. Ved konjunkturrevisionen i januar blev dobbeltkurserne anslået til at koste 193 mio. EUR, hvilket er lig med en forhøjelse på 74 mio. EUR.

3.3. Markedsfaktorer

3.3.1. Underudgiftsområde 1a: Traditionelle udgifter for EUGFL, Garantisektionen, og veterinærudgifter

Kapitel B1-10:Markafgrøder // - 314 mio. EUR

// (Udgifter : 14 179 mio. EUR)

(Indikator : 14 492 mio. EUR)

(Medlemsstaternes overslag : 14 565 mio. EUR)

At bevillingsforbruget har været mindre end indikatoren skyldes især, at støtten til olieholdige afgrøder er blevet udbetalt senere end i de foregående år. Forordningen, som godkender medlemsstaternes udbetaling, er nemlig blevet vedtaget ca. en måned senere end sædvanligt. Ifølge indikatoren skal der for februar måned udtales 540 mio. EUR i støtte.

Endelig er udbetalingen af hektarstøtte i Italien blevet forsinket, efter at Kommissionen bad om øget kontrol; det har medført, at forbruget midlertidigt er faldet i denne måned.

Der er derimod en række større overskridelser af indikatoren:

- udgifterne til offentlig oplagring er større end forventet på grund af større interventionsopkøb og større tab på salg og

- i forbindelse med vedtagelsen af budgettet foretog budgetmyndigheden en lineær nedskæring af bevillingerne, hvilket har ført til en overskridelse af indikatoren for bl.a. visse budgetposter vedrørende hektarstøtte.

Der kan altså forventes en bevillingsoverskridelse ved regnskabsårets udgang, bl.a. som følge af den lineære nedskæring i forbindelse med budgettets vedtagelse og større udgifter til offentlig oplagring. Den budgetmæssige gennemførelse af dette kapitel afhænger desuden af resultaterne af kontrollen i Italien.

Kapitel B1-11: Sukker // + 44 mio. EUR

// (Udgifter : 924 mio. EUR)

(Indikator : 880 mio. EUR)

(Medlemsstaternes overslag : 929 mio. EUR)

Overskridelsen af indikatoren skyldes store udbetalinger til eksportrestitutioner. Forklaringen er ikke kun, at der er eksporteret store mængder, men også at verdensmarkedspriserne har været lave.

Kapitel B1-12: Olivenolie // - 72 mio. EUR

// (Udgifter : 1 885 mio. EUR)

(Indikator : 1 957 mio. EUR)

(Medlemsstaternes overslag : 1 878 mio. EUR)

Underforbruget i forhold til indikatoren skyldes lavere udgifter til produktionsstøtten til olivenolie. På grund af ændringerne i kvoteordningen, så der nu opereres med nationale kvoter, har der samlet set været tale om mindre forskudsbetalinger end i de foregående år. Underforbruget forventes at forsvinde, når restbeløbet udbetales senere i regnskabsåret.

Men man bør nok indstille sig på en mindre bevillingsoverskridelse ved budgetsårets udgang som følge af den lineære nedskæring i forbindelse med budgettets vedtagelse.

Kapitel B1-15: Frugt og grøntsager // - 194 mio. EUR

// (Udgifter : 560 mio. EUR)

(Indikator : 753 mio. EUR)

(Medlemsstaternes overslag : 638 mio. EUR)

Underforbruget i forhold til indikatoren skyldes især sektoren for forarbejdede frugt og grønsager og kan forklares med, at de finansielle kompensationer til fremme af forarbejdningen af citrusfrugter og produktionsstøtten til forarbejdede tomatprodukter er blevet udbetalt for sent.

Sektoren for frisk frugt og grønsager er også præget af et mindre underforbrug i forhold til indikatoren, som skyldes, at betalingerne har fundet sted senere end forventet (til bananer).

Det anslås, at udgifterne ved regnskabsårets udgang vil ligge på cirka samme niveau som bevillingerne i budgettet.

Kapitel B1-17: Tobak // - 79 mio. EUR

// (Udgifter : 652 mio. EUR)

(Indikator : 731 mio. EUR)

(Medlemsstaternes overslag : 608 mio. EUR)

Underforbruget i forhold til indikatoren skyldes, at præmierne for høsten 1999 er blevet udbetalt for sent. Denne forsinkelse forventes indhentet i løbet af regnskabsåret.

Kapitel B1-21: Oksekød // + 203 mio. EUR

// (Udgifter : 1 966 mio. EUR)

(Indikator : 1 763 mio. EUR)

(Medlemsstaternes overslag : 2 093 mio. EUR)

Overskridelsen af indikatoren skyldes

- hovedsagelig, at præmieudbetalingen er blevet fremskyndet i forhold til indikatoren. Det er allerede i de foregående år blevet konstateret, at medlemsstaternes udbetaling af disse præmier er uregelmæssig. Der har således ofte været store forskelle mellem gennemførelsessatserne og indikatoren, som først er forsvundet ved udgangen af juni, som er sidste frist for betaling af en stor del af disse præmier

- at overskuddet fra salg fra de offentlige lagre har været mindre end forventet. Der kan således forventes at blive behov for større bevillinger end det beløb, der er opført i budgettet.

Overskridelsen opvejes delvis af, at der for eksportrestitutionernes vedkommende har været et underforbrug i forhold til indikatoren.

Der kan altså forventes en overskridelse af bevillingerne til præmier (bl.a. som følge af den lineære nedskæring i forbindelse med budgettets vedtagelse) og udgifter til offentlig oplagring. Det skønnes imidlertid, at omfanget af eksportrestitutionerne ved regnskabsårets udgang vil svare til de bevillinger, der er opført i budgettet.

Kapitel B1-22: Fåre- og gedekød // + 18 mio. EUR

// (Udgifter : 628 mio. EUR)

(Indikator : 611 mio. EUR)

(Medlemsstaternes overslag : 742 mio. EUR)

Efter de seneste måneders overskridelser, som skyldes, at udbetalingen af moderfårspræmier blev fremskyndet, ligger udgiftsniveauet i denne måned tæt på indikatoren.

Der kan i forbindelse med dette kapitel forventes et faldende behov på grund af de mindre udgifter til moderfårspræmier (gode priser på EF-markedet).

Kapitel B1-23: Svinekød, æg og fjerkrækød // + 21 mio. EUR

// (Udgifter : 207 mio. EUR)

(Indikator : 185 mio. EUR)

(Medlemsstaternes overslag : 215 mio. EUR)

Overskridelsen af indikatoren skyldes, at der har været større udgifter til eksportrestitutioner til svinekød. Selv om der for disse udgifters vedkommende sandsynligvis vil være en mindre overskridelse af budgetbevillingerne ved regnskabsårets udgang, forventes kapitlets samlede udgiftsniveau nogenlunde at svare til budgetbevillingerne.

Kapitel B1-30: Varer uden for bilag I // + 25 mio. EUR

// (Udgifter : 229 mio. EUR)

(Indikator : 204 mio. EUR)

(Medlemsstaternes overslag : 227 mio. EUR)

Bevillingsoverskridelsen skyldes især, at der har været større udgifter til korn- og smørprodukter end forventet. Dette skyldes dels en stigning i eksporten, dels den lineære nedskæring af bevillingerne i forbindelse med budgettets vedtagelse.

Der kan forventes en bevillingsoverskridelse ved regnskabsårets slutning.

3.3.2. Underudgiftsområde 1b: Udvikling af landdistrikter og ledsageforanstaltninger

Kapitel B1-40: Udvikling af landdistrikter // + 79 mio. EUR

// (Udgifter : 779 mio. EUR)

(Indikator : 700 mio. EUR)

(Medlemsstaternes overslag : 797 mio. EUR)

Overskridelsen af indikatoren skyldes, at udgifterne til de tre tidligere ledsageforanstaltninger har været en smule højere. At dømme efter medlemsstaternes overslag vil udgiftsniveauet i de kommende to måneder være lavt, og ved udgangen af april vil det ligge under indikatoren.

4. Konklusion

Forbruget af bevillingerne under budgettets udgiftsområde B1 udgør for april 2000 (medlemsstaternes udgifter fra 16. oktober 1999 til 29. februar 2000) 24 994 mio. EUR, dvs. 61,0 % af bevillingerne.

4.1. Bevillingsforbruget for underudgiftsområde 1a

For underudgiftsområde 1a (traditionelle udgifter for EUGFL, Garantisektionen, og veterinærudgifter) ligger udgifterne 369 mio. EUR under indikatoren.

At bevillingsforbruget har været mindre end indikatoren skyldes især, at støtten til olieholdige afgrøder er blevet udbetalt senere end i de foregående år (marts i stedet for februar). Ifølge indikatoren skal der for februar måned udtales 540 mio. EUR i støtte. Der er altså udelukkende tale om et midlertidigt fænomen.

For hele kapitlets vedkommende gør underforbruget i forhold til indikatoren sig især gældende for markafgrøder, frugt og grønsager, tobak og olivenolie. For oksekød, sukker, varer uden for bilag I og svinekød er der derimod tale om en overskridelse af indikatoren.

Det lave udgiftsniveau kan desuden forklares med de besparelser, som dollarens positive udvikling over for euroen har medført. Besparelser, der overstiger det fribeløb på 200 mio. EUR, som er fastsat i reglerne for budgetdisciplin, overføres til den monetære reserve ved regnskabsårets udgang.

Det var således kun tilsyneladende, at der var et underforbrug ved udgangen af februar måned. Ifølge den konjunkturrevision, som Kommissionen foretog i forbindelse med fremlæggelsen af prisforslagene, vil bevillingerne for underudgiftsområde 1a ved udgangen af regnskabsåret være overskredet med flere hundrede millioner euro [2].

[2] Se rapport nr. 3/2000 om alarmsystemet.

4.2. Bevillingsforbruget for underudgiftsområde 1b

Udgifterne for underudgiftsområde 1b (udvikling af landdistrikter og ledsageforanstaltninger) ligger 79 mio. EUR over indikatoren. Overskridelsen af indikatoren skyldes, at udgifterne til de tre tidligere ledsageforanstaltninger har været en smule højere.

At dømme efter medlemsstaternes overslag vil udgiftsniveauet i de kommende to måneder være lavt, og ved udgangen af april vil det ligge under indikatoren.